VNT บวกแรง 3 วันติด นิวไฮในรอบเกือบ 22 ปี!
VNT บวกแรง 3 วันติด นิวไฮในรอบเกือบ 22 ปี! ล่าสุด ณ เวลา 13.39 น. ราคาอยู่ที่ 22.20 บาท บวก 0.80 บาท หรือ 3.74% สูงสุดที่ 22.50 บาท ต่ำสุดที่ 21.20 บาท มูลค่าซื้อขายที่ 144.40 ล้านบาท
13 ก.ค. 2560

ผู้สื่อข่าวรายงานว่า บริษัท วีนิไทย จำกัด (มหาชน) หรือ VNT ล่าสุด ณ เวลา 13.39 น. ราคาอยู่ที่ 22.20 บาท บวก 0.80 บาท หรือ 3.74% สูงสุดที่ 22.50 บาท ต่ำสุดที่ 21.20 บาท มูลค่าซื้อขายที่ 144.40 ล้านบาท ขณะที่ดัชนีตลาดหุ้นไทยโดยรวมลบ 0.38%

โดยราคาหุ้น VNT มีการปรับตัวขึ้นต่อเนื่องเป็นวันที่ 3 นับตั้งแต่วันที่ 11 ก.ค.60 จากราคาอยู่ที่ 20.80 บาท ขณะเดียวกันราคาหุ้นยังปรับตัวขึ้นทำนิวไฮในรอบ 21 ปี 10 เดือน นับตั้งแต่ราคาหุ้นปิดอยู่ที่ระดับ 23.85 บาท เมื่อวันที่ 21 ส.ค. 2538
ด้าน บล.เคทีบี (ประเทศไทย) ระบุในบทวิเคราะห์ฯ (6 ก.ค.) ว่า บมจ.วีนิไทย (VNT) เป็นหุ้นที่ผลการดำเนินงานออกมาดีติดต่อกันถึงสองไตรมาสที่ผ่านมา กำไรอยู่ที่ 800 และ 770 ล้านบาท ในไตรมาส 4/59 และไตรมาส 1/60 ตามลำดับ โดยเหตุผลหลัก ๆ มาจาก spread ของ PVC ที่ค่อนข้างสูง โดยเฉพาะเดือน มิ.ย. ที่กลับมาเกิน 1000 เหรียญ อีกครั้งหลัง peak ไปในไตรมาส 4/59 ที่ 1150 เหรียญ/ตัน